Berskaughallen

Berskaughallen ble innviet i 2009 og ligger på Åssiden i Drammen. Hallen kan deles i to håndballflater og inneholder kampsportsal, dansesal, styrketreningsrom, kiosk, møterom og klubbrom. I 2017 ble hallen pyntet med skilting av kunstneren Eric Ness Christiansen. Hallen eies av Berskaughallen A/S som igjen eies av Åssiden Idrettsforening, Buskerud Bedriftsidrett og Drammen Innebandy. Hallen blir i tillegg leid ut til Åssiden videregående skole, Drammen Sportsdansklubb, Elvebyen Sportsdansklubb og Nippon karate. Hallen ligger sentralt på Åssiden i Ingeniør Rybergs gate 115, like ved Berskog Idrettspark.

Referanser 

Idrettshaller i Viken
Idrettsanlegg i Drammen